b'\n_START_ARTICLE_\nAntulis Donaldas\n_START_SECTION_\nIstorija\n_START_PARAGRAPH_\nGim\xc4\x97 1920 m., i\xc5\xa1galvotame pasaulyje, kaip vienas i\xc5\xa1 dvyni\xc5\xb3. Apie jo jaunyst\xc4\x99 yra \xc5\xbeinoma labai nedaug. Donaldas u\xc5\xbeaugo su Mo\xc4\x8diute Antimi jos fermoje, \xc5\xa1alia An\xc4\x8diogalos. V\xc4\x97liau jis persik\xc4\x97l\xc4\x97 gyventi \xc4\xaf An\xc4\x8diogal\xc4\x85. 1940 m. su juo apsigyveno s\xc5\xabn\xc4\x97nai Bilis, Dilis ir Vilis._NEWLINE_Antulis Donaldas da\xc5\xbenai vaizduojamas kaip bedarbis. Kartais dirba pas savo d\xc4\x97d\xc4\x99 Skrud\xc5\xbe\xc4\x85 Makdak\xc4\x85 u\xc5\xbe labai ma\xc5\xbe\xc4\x85 atlyginim\xc4\x85. Retkar\xc4\x8diais dirba margarino fabrike. Vien\xc4\x85 kart\xc4\x85, Donaldas i\xc5\xa1 atskir\xc5\xb3 detali\xc5\xb3 pasigamino automobil\xc4\xaf, kurio valstybiniai numeriai yra \xe2\x80\x9e313\xe2\x80\x9c. J\xc4\xaf vairuoja iki \xc5\xa1iol.\n_START_SECTION_\nAsmenyb\xc4\x97\n_START_PARAGRAPH_\nDonaldas turi du dominuojan\xc4\x8dius asmenyb\xc4\x97s bruo\xc5\xbeus, tai jo menkas susivaldymas ir teigiamas po\xc5\xbei\xc5\xabris \xc4\xaf gyvenim\xc4\x85. Daugyb\xc4\x97 Donaldo trump\xc5\xb3 istorij\xc5\xb3 prasideda, kai jis yra geros nuotaikos ir keliauja sau kol, staiga, ka\xc5\xbekas atsitinka, ir jo diena sugadinta. Jo pyktis kelia jam gyvenime problem\xc5\xb3. Daugeliu atveju, Donaldas d\xc4\x97l to pralaim\xc4\x97davo var\xc5\xbeybas. Kartais jis gali susivaldyti, bet tai jam sekasi daryti labai sunkiai, ir \xc4\xafprastai, pabaigoje, jis yra koks yra.\n_START_SECTION_\nPrad\xc5\xbeia\n_START_PARAGRAPH_\nNors 1931\xc2\xa0m. Disney leidinys \xe2\x80\x9eMickey Mouse Annual\xe2\x80\x9c ir pamin\xc4\x97jo veik\xc4\x97j\xc4\x85 vardu Antulis Donaldas, veik\xc4\x97jas pirm\xc4\x85 kart\xc4\x85 pasirod\xc4\x97 1934\xc2\xa0m. pie\xc5\xa1ini\xc5\xb3 serijoje, laikra\xc5\xa1tyje, kuri buvo paremta \xe2\x80\x9eThe Wise Little Hen\xe2\x80\x9c istorija. Einant metams, Donaldas pasirod\xc4\x97 kitose \xe2\x80\x9eDisney\xe2\x80\x9c serijose ir iki 1936\xc2\xa0m. tapo vienu i\xc5\xa1 populiariausi\xc5\xb3 veik\xc4\x97j\xc5\xb3 \xe2\x80\x9eSilly Symphonies\xe2\x80\x9c pie\xc5\xa1ini\xc5\xb3 serijoje. Tedas Osbornas (angl. Ted Osborne) buvo pagrindinis \xc5\xa1i\xc5\xb3 serij\xc5\xb3 ra\xc5\xa1ytojas, o Al Taliaferro buvo jo dailininkas. Osbornas ir Taliaferro taip pat pristat\xc4\x97 ir kelis naujus veik\xc4\x97jus \xc5\xa1alia Donaldo, tarp j\xc5\xb3, s\xc5\xabn\xc4\x97nus Bil\xc4\xaf, Vil\xc4\xaf ir Dil\xc4\xaf._NEWLINE_1937-aisiais Italijos leid\xc4\x97jas \xe2\x80\x9eMondadori\xe2\x80\x9c suk\xc5\xabr\xc4\x97 pirm\xc4\x85j\xc4\x85 Antulio Donaldo istorij\xc4\x85 skirt\xc4\x85 komiks\xc5\xb3 knygoms. A\xc5\xa1tuoniolikos puslapi\xc5\xb3 istorij\xc4\x85 para\xc5\xa1\xc4\x97 Federico Pedorocchi.\n_START_SECTION_\nTaliaferro k\xc5\xabryba\n_START_PARAGRAPH_\nKasdienin\xc4\x97 pie\xc5\xa1ini\xc5\xb3 serija Antulis Donaldas (angl. Donald Duck), pie\xc5\xa1iama Taliaferro ir ra\xc5\xa1oma Bobo Karpo (angl. Bob Karp) pasirod\xc4\x97 JAV 1938\xc2\xa0m. vasario 2 d., sekmadienio serijos pasirod\xc4\x97 kitais metais. Taliaferro ir Karpas suk\xc5\xabr\xc4\x97 dar daugiau veik\xc4\x97j\xc5\xb3 Donaldo pasaulyje. Donaldas gavo nauj\xc4\x85 \xc5\xa1un\xc4\xaf Bolivar\xc4\x85 ir jo \xc5\xa1eima pagaus\xc4\x97jo: jis gavo pusbrol\xc4\xaf Pilyp\xc4\x85 ir Mo\xc4\x8diut\xc4\x99 Ant\xc4\xaf. Donaldo naujos konkuruojan\xc4\x8dios merginos buvo Dona ir Antyt\xc4\x97 Ro\xc5\xbe\xc4\x97. Toliaferro taip pat dav\xc4\x97 Donaldui jo nuosav\xc4\x85 automobil\xc4\xaf.\n_START_SECTION_\nBarkso k\xc5\xabryba\n_START_PARAGRAPH_\n1942-aisiais \xe2\x80\x9eWestern Publishing\xe2\x80\x9c prad\xc4\x97jo kurti naujas komiks\xc5\xb3 knyg\xc5\xb3 istorijas apie Donald\xc4\x85 ir kitus Disney veik\xc4\x97jus. Bobas Karpas dirbo su anks\xc4\x8diausiomis, pvz., \xe2\x80\x9eAntulis Donaldas randa pirat\xc5\xb3 auks\xc4\x85\xe2\x80\x9c, po jo istorijas pie\xc5\xa1\xc4\x97 Karlas Barksas ir D\xc5\xbeekas Hanajus (angl. Jack Hannah). Barksas lobio ie\xc5\xa1kojimo motyv\xc4\x85 kartojo dar ne vien\xc4\x85 kart\xc4\x85._NEWLINE_Barksas greitai per\xc4\x97m\xc4\x97 pagrindin\xc4\xaf komiks\xc5\xb3 knyg\xc5\xb3 k\xc5\xabrim\xc4\x85 ir kaip ra\xc5\xa1ytojas, ir kaip iliustruotojas. Donaldas tapo labiau nuotyki\xc5\xb3 ie\xc5\xa1kotoju ir ma\xc5\xbeiau temperamentingas, negu jo kopija animacijoje. Pitas buvo vienintelis pagrindinis veik\xc4\x97jas i\xc5\xa1 Mickey Mouse pie\xc5\xa1ini\xc5\xb3 serijos, kuris \xc5\xbeym\xc4\x97jo Barkso nauj\xc4\x85 Antulio Donaldo visat\xc4\x85._NEWLINE_Barksas apgyvendino Donald\xc4\x85 An\xc4\x8diogaloje (angl. Duckburg), kuriame apgyvendino ir pagalbinius veik\xc4\x97jus, tokius kaip kaimynas D\xc5\xbeounsas (1944), d\xc4\x97d\xc4\x97 Skrud\xc5\xbeas Makdas (1947), \xc5\xbd\xc4\x85sinas Pilypas (1948), Broliai Gryb\xc5\xa1t (1951), Sriegas Bevar\xc5\xa1tis (1952), Gil\xc4\x97, Bil\xc4\x97 ir Til\xc4\x97 (1953), \xc5\xa0yk\xc5\xa1t\xc5\xabnas Titnagas (1956), Magika Kery\xc4\x8da (1961) ir D\xc5\xbeonas Rokeris (1961). Daug Taliaferro veik\xc4\x97j\xc5\xb3 taip pat pasirod\xc4\x97 Barkso pasaulyje, \xc4\xafskaitant Bil\xc4\xaf, Vil\xc4\xaf ir Dil\xc4\xaf. Barksas Donaldui k\xc5\xabr\xc4\x97 ir \xc5\xa1eimynines ir nuotykines istorijas, o d\xc4\x97dul\xc4\x97 Skrud\xc5\xbeas tapo jo m\xc4\x97gstamiausiu veik\xc4\x97ju, kartu su Donaldu. Skrud\xc5\xbeo populiarumas augo ir iki 1952\xc2\xa0m. \xc5\xa1is veik\xc4\x97jas tur\xc4\x97jo savo komiks\xc5\xb3 knyg\xc4\x85. Tada Barksas savo pastangas d\xc4\x97jo \xc4\xaf Skrud\xc5\xbeo istorijas, o Donaldo pasirodymai buvo komedija arba jis ateidavo pad\xc4\x97ti Skrud\xc5\xbeui keliauti po pasaul\xc4\xaf.'